ཕྱི་ལོ་༢༠༡༨ཟླ་༨ཚེས་༢༢རེས་གཟའ་ལྷག་པ།༄༅།།བོད་ཀྱི་ཟློས་གར་ཚོགས་པར་ཨིན་ཡིག་སློབ་ཁྲིད་དགེ་རྒན་ཚད་ལྡན་ཞིག་དགོས་མཁོ་ཡོད་ན།གཤམ་གསལ་ཆ་རྐྱེན་ཚང་ཞིང་ཞུགས་བློ་ཡོད་རིགས་ནས་སྙན་ཞུ་དང་ཡིག་ཆ་རྣམས་སྦྲག་ཐོག་གམ་གློག་འཕྲིན་བརྒྱུད་བོད་ཀྱི་ཟློས་གར་ཚོགས་པའི་སྤྱི་ཁྱབ་འགན་འཛིན་གྱི་མཚན་ཐོག་འབུལ་གནང་ཡོང་བ།དགོས་ངེས་ཆ་རྐྱེན།༡༽བོད་མིའི་དྭངས་བླང་དཔྱ་དངུལ་ལག་དེབ་ཀྱི་འབུལ་འབབ་གཙང་ཕུལ་ཟིན་པའི་འདྲ་བཤུས།༢༽གནས་ཡུལ་རྒྱ་གར་ནང་གནས་སྡོད་ཆོག་པའི་ལག་འཁྱེར་གྱི་འདྲ་བཤུས།༣༽ཚད་ལྡན་སྨན་ཁང་ནས་འགོ་ནད་རིགས་མེད་པའི་སྨན་པའི་ངོས་སྦྱོར།༤༽ཚོགས་སྡེ་གང་རུང་ནང་ཕྱག་ལས་གནང་མུས་ཡིན་ཚེ་དགག་བྱ་མེད་པའི་ངོས་སྦྱོར།རྒྱས་པ་འདིར་གཟིགས་རོགས་གནང་།